b'\n_START_ARTICLE_\nVello L\xc3\xa4\xc3\xa4n\n_START_SECTION_\nEluk\xc3\xa4ik\n_START_PARAGRAPH_\nTa l\xc3\xb5petas 1955. aastal Tartu 1. Keskkooli._NEWLINE_L\xc3\xa4\xc3\xa4n on teinud ajakirjanikut\xc3\xb6\xc3\xb6d nii raadios, televisioonis kui ka ajalehes. _NEWLINE_Toimetas 15 aastat Eesti P\xc3\xb5llumajanduse Akadeemia ajalehte. Juhtis koos kolleeg Lembitu Kuusega Eesti Televisioonis laup\xc3\xa4eva\xc3\xb5htust meelelahutussaadet._NEWLINE_Tema enda s\xc3\xb5nul meeldivad talle k\xc3\xb5ige rohkem korvpallireportaa\xc5\xbeid, seda nii teles kui ka raadioeetris._NEWLINE_L\xc3\xa4\xc3\xa4n on Eesti esimese eraraadiojaama Tartu Raadio looja ja kauaaegne peadirektor. Raadiojaam alustas tegevust 30. septembril 1991. _NEWLINE_2004\xe2\x80\x932009 oli ta raadio Sun FM saatejuht. Alates 2004. aastast on ta Raadio Marta saatejuht. Spetsiifika on ikka sport ja v\xc3\xa4\xc3\xa4rt teadmised elust enesest._NEWLINE_Ta on olnud Eesti Ringh\xc3\xa4\xc3\xa4lingute Liidu (ERL) ja ringh\xc3\xa4\xc3\xa4lingumuuseumi \xc3\xbcks asutajatest. L\xc3\xa4\xc3\xa4n oli palju aastaid ERLi juhatuse esimees.\n_START_SECTION_\nRaamatud\n_START_PARAGRAPH_\nVello L\xc3\xa4\xc3\xa4n on kirjutanud ja koostanud mitmeid raamatuid. Paljud neist on teatmeteosed, mis r\xc3\xa4\xc3\xa4givad \xc3\xbchest v\xc3\xb5i mitmest spordialast. Kuid ta on kirjutanud ka lennundusest, saunast ja saunask\xc3\xa4imisest, veinidest ("Joogiraamat", 1993) ning kogunud kaantevahele tuhandeid anekdoote, nalju ja aforisme. L\xc3\xa4\xc3\xa4n on kogunud ka erinevaid rekordeid ja nimetab end "rekordifriigiks". L\xc3\xa4\xc3\xa4n on raamatuid ka t\xc3\xb5lkinud, mh inglise ja bulgaaria keelest. L\xc3\xa4\xc3\xa4n on kasutanud ka pseudon\xc3\xbc\xc3\xbcmi Vallo Sirel.'